open-index/open-wikipedia-markdown huggingface dataset:
Charles Aránguiz

**Charles Mariano Aránguiz Sandoval** (s. 17. huhtikuuta 1989 Puente Alto, Chile) on chileläinen jalkapalloilija. Hän on vuodesta 2015 edustanut Bundesliigassa pelaavaa Bayer 04 Leverkusenia.

## Seurajoukkueura
Aránguiz pelasi Chilen Primera Divisiónin Cobreloaassa vuosina 2006–2009. Syyskauden 2007 hän oli tosin lainalla Cobresalissa. Hän siirtyi vapaalla siirrolla Colo-Coloon kesällä 2009. Hän pelasi seurassa kaikkiaan 32 liigaottelua, joissa teki viisi maalia ja voitti Chilen Clausura-mestaruuden 2009. Hän siirtyi Quilmes Atlético Clubiin heinäkuussa 2010. Puolen vuoden aikana hän pelasi 14 liigaottelua.

Aránguiz siirtyi Universidad de Chileen 650&nbsp;000&nbsp;eurolla tammikuussa 2011. Hän voitti seurassa Chilen Apertura- ja Clausura-mestaruudet 2011 sekä Apertura-mestaruuden 2012. Lisäksi hän voitti Copa Sudamericanan 2011 ja Copa Chilen 2012. Hän pelasi seurassa kaikkiaan 95 Chilen pääsarjaottelua ja teki 20 maalia.

Aránguiz siirtyi tammikuussa 2014 italialaiseen Udineseen neljällä miljoonalla eurolla. Hänet lainattiin kuitenkin kymmenen päivän kuluttua brasilialaiseen Internacionaliin, ja siirto vakinaistettiin saman vuoden elokuussa kahdeksan miljoonan euron kauppasummalla. Hän voitti Rio Grande do Sulin osavaltiosarjan mestaruuden Campeonato Gaúchon 2014 ja 2015.

Aránguiz siirtyi Bayer Leverkuseniin 13 miljoonalla eurolla elokuussa 2015. Hän on kauden 2020–2021 loppuun mennessä pelannut seurassa 132 bundesliigaottelua, joissa hän on tehnyt kahdeksan ja syöttänyt 18 maalia. Mestarien liigan 13 ottelussa hän on syöttänyt neljä maalia ja Eurooppa-liigan kahdeksassa ottelussa viimeistellyt kaksi maalia ja syöttänyt yhden.

## Maajoukkueura
Chilen maajoukkueessa Aránguiz on pelannut 80 ottelua ja tehnyt niissä seitsemän maalia. Ensimmäisen maaottelunsa hän pelasi Paraguayta vastaan marraskuussa 2009. Hän oli avauskokoonpanossa Chilen kaikissa neljässä ottelussa MM-kilpailuissa 2014. Ottelussa Espanjaa vastaan hän syötti avausmaalin ja viimeisteli toisen Chilen voittaessa 2–0. Hän pelasi Chilen kaikki kuusi ottelua Copa América -turnauksissa 2015, 2016 ja 2019. Näissä hän teki yhteensä kolme maalia ja antoi viisi maalisyöttöä. Vuosina 2015 ja 2016 Chile voitti maanosan mestaruuden. Hän pelasi kaikki viisi ottelua Chilen hopeajoukkueessa maanosaliittojen cupissa 2017. MM-karsintaotteluita hän on pelannut kaikkiaan 16, joissa hän on sekä tehnyt että syöttänyt kaksi maalia.

## Lähteet
Akademija Nauk

**Akademija Nauk** () on Kamtšatkan niemimaalla Venäjällä sijaitseva kerrostulivuori. 2. tammikuuta 1996 koettiin historiallisen ajan ensimmäinen purkaus, joka oli tyypiltään räjähdysmäinen ja kesti päivän.

Vuori on nimetty Venäjän tiedeakatemian mukaan.

## Lähteet
Luettelo Kiinan tasavallan presidenteistä

Tämä on **luettelo** '''Kiinan tasavallan presidenteistä'''. Vuodesta 1949 alkaen Kiinan tasavalta on käsittänyt lähinnä Taiwanin saaren.

## Luettelo

## Lähteet
Kristiina Mäki

**Kristiina Mäki** –nimisiä henkilöitä ovat:

* Kristiina Mäki (s. 1957), suomalainen laulaja
* Kristiina Sasínek Mäki (s. 1991), suomalais-tšekkiläinen juoksija.
Ligue Amateur 4

**Ligue Amateur 4** (*Championnat de Tunisie de football D4*) on Tunisian jalkapallosarjojen neljänneksi korkein sarjataso. Sarja on jaettu 3:een 14 joukkueen lohkoon, joista lohkojen voittajat nousevat suoraan Ligue Professionnelle 3:een.

## Lähteet
Pahakosken rautatiesilta

**Pahakosken rautatiesilta** on Kokemäen Risteellä sijaitseva Tampere–Pori-rataosuuden rautatiesilta. Kokemäenjoen pääuoman Kiettareenhaaran ylittävä silta kulkee Vitikkalanluodon ja mantereen välillä. Vuonna 1919 rakennetun sillan ovat suunnitelleet arkkitehdit Ole Gripenberg ja Sigurd Frosterus. 

## Historia
Nykyinen silta on toinen Pahakosken kohdalla kulkeva rautatiesilta. Ensimmäinen oli kaksikaarinen teräsristikkosilta, joka valmistui yhdessä rautatien kanssa vuonna 1895. Satakunnan rintamalta vetäymässä olleet punaiset räjäyttivät sen sisällissodan aikana Kokemäen taistelun jälkeen huhtikuussa 1918. Silta korjattiin kuitenkin nopeasti ja vuotta myöhemmin paikalle rakennettiin nykyisinkin käytössä oleva kaksikaarisen teräsbetonisilta. Sillan ehjäksi jäänyt osa siirrettiin Kauhavan Alahärmään ja tunnetaan nykyään Laiturin rautatiesiltana.

## Lähteet
Wadii el-Jeri

**Wadii el-Jeri** (; s. 1972) on tunisialainen lääkäri. Hän toiminut vuodesta 2012 lähtien Tunisian jalkapalloliiton puheenjohtajana.

El-Jeri joutui syytteeseen lahjontaepäilystä yrittäessään sopia Tunisian ja Kamerunin välistä MM-karsintaottelua tuomaroineen Koman Coulibalyn kanssa Tunisian suosimisesta.

Vuoden 2015 Afrikan-mestaruuskisossa Tunisian kärsittyä tappion Päiväntasaajan Guinealle puolivälierissä kohua nostaneen erotuomarin toiminnasta el-Jeri päätti ilmoittaa Afrikan jalkapalloliitolle erostaan Afrikan mestaruuskisojen komiteasta.

Helmikuussa 2023 el-Jerille langetettiin maastapoistumiskielto häneen kohdistuvien rahanpesu-, kavallus- ja korruptiosyytösten vuoksi.

## Lähteet
Golden Globe 2000

**[[Golden Globe]] 2000**
23. tammikuuta 2000
----
Paras draamaelokuva: 
***[[American Beauty]]***
----
Paras musikaali- tai komediaelokuva: 
***[[Toy Story 2]]***
----
Paras draamasarja: 
***[[Sopranos]]***
----
Paras musikaali- tai komediasarja: 
***[[Sinkkuelämää]]***
----
Paras minisarja tai televisioelokuva: 
***[[RKO 281 – tapaus ”Citizen Kane”]]***


**[[Golden Globe]] 2000** oli järjestyksessään 57. Golden Globe -palkintogaala, jossa jaettiin palkintoja vuoden 1999 elokuville ja televisiosarjoille. Gaala järjestettiin 23. tammikuuta 2000 Beverly Hilton -hotellissa Los Angelesissa, Kaliforniassa, Yhdysvalloissa.

## Voittajat ja ehdokkaat

### Elokuvat
Voittajat on listattu ensimmäisenä ja **lihavoitu**.

### Televisio

## Aiheesta muualla
* Golden Globes 2000  *Internet Movie Database*.
Time (täsmennyssivu)

**Time** voi viitata esimerkiksi seuraaviin asioihin:

* *[[Time]]*, yhdysvaltalainen aikakauslehti
* Time, *Time*-lehden alkuperäinen julkaisija
* Time Warner, Time-yrityksen seuraaja
* Time, norjalainen kunta
* Time, suomalainen yhtye
* ”Time”, Pink Floyd -yhtyeen kappale
* ”Time”, I’Dees -yhtyeen kappale
* ”Time”, The Alan Parsons Projectin kappale
* ”Time”, Uzarin ja Maimunan kappale, Valko-Venäjän edustaja Eurovision laulukilpailussa 2015
* ”Time”, O.Torvaldin kappale, Ukrainan edustaja Eurovision laulukilpailussa 2017
* "Time", Izabon kappale, Israelin edustaja Eurovision laulukilpailussa 2012
* Time, Rettig-tupakkatehtaan savukemerkki 1960-luvulla
Naisten Liiga -kausi 2014

**Naisten Liiga -kausi 2014** oli vuonna 2006 perustetun Naisten Liigan yhdeksäs kausi. Kaikkiaan jalkapallon naisten Suomen mestaruudesta pelattiin 44. kertaa.

Liiga pelattiin 10 joukkueen kaksinkertaisena runkosarjana ja sen jälkeen kuuden parhaan joukkueen yksinkertaisena yläloppusarjana ja neljän huonoimman kaksinkertaisena alaloppusarjana. Loppusarjoissa otettiin huomioon alkusarjojen pisteet. Alaloppusarjan viimeiseksi jäänyt joukkue putosi kaudeksi 2015 Naisten Ykköseen. Heinä-elokuussa sarja oli yli kuukauden pituisella tauolla alle 20-vuotiaiden MM-kilpailujen vuoksi.

Suomen mestaruuden voitti PK-35, jolle se oli kaikkien aikojen neljäs. Mestaruus ratkesi vasta viimeisellä ottelukierroksella, kun PK-35 kukisti vieraskentällä sarjaa johtaneen Åland Unitedin. Ottelua oli seuraamassa kauden ennätysyleisö, 1 593 katsojaa. Pronssille sijoittui kuopiolainen Pallokissat, jolle mitali oli seurahistorian ensimmäinen. Ykköseen putosi Oulu Nice Soccer ja liigaan puolestaan nousi kaudeksi 2015 Tampereen Ilves. 

Liigan parhalle maalintekijälle jaettavan Hanna-Mari Sarlin -palkinnon sai 20 maalia tehnyt PK-35:n Sanna Saarinen. Vuoden liigapelaajaksi valittiin Turun Palloseuraa edustanut Ria Öling ja vuoden erotuomariksi Kirsi Heikkinen. Vuoden lupaavana nuorena pelaajana palkittiin Pallokissojen Katriina Naumanen.

## Joukkueet

## Runkosarja

 

 

## Ylempi loppusarja

 

## Alempi loppusarja

 

## Parhaat maalintekijät

## Kuukauden pelaajat
Naisten Liigan kuukauden pelaajan valitsee Jalkapallon Pelaajayhdistys.

## Lähteet
Signy Aarna

**Signy Aarna** (s. 4. lokakuuta 1990 Ahja) on virolainen jalkapalloilija. Hän on edustanut Suomen liigassa Kuopion Pallokissoja kausina 2014–2017 ja Åland Unitedia 2018-2022 . Hän on voittanut liigamestaruuden kaudella 2020 sekä Suomen Cupin vuosina 2020, 2021 ja 2022. Aarna on aikaisemmin pelannut Viron naisten pääsarjassa FC Lootos Põlvan joukkueessa.

## Maajoukkue
Viron naisten jalkapallomaajoukkueetta Aarna on edustanut yli 40 kertaa. Kesäkuuhun 2014 mennessä hän oli tehnyt A-maajoukkueessa 21 maalia, jolla Aarna on Viron naisten maajoukkueen kaikkien aikojen toiseksi paras maalintekijä. Vuosina 2011 ja 2015 hänet valittiin Viron parhaaksi naispelaajaksi.

## Ottelut & Maalit

Tartu SK 10 Premium on ollut FC Lootoksen farmijoukkue Esiliigassa (II-taso)

## Lähteet
*Signy Aarna Viron jalkapalloliiton sivuilla
*Signy Aarna FC Lootoksen sivuilla 

### Viitteet
Puu (täsmennyssivu)

**Puu** voi viitata esimerkiksi seuraaviin asioihin:

* puu, suurikokoinen monivuotinen puuvartinen kasvi
* puu eli puuaines, puuvartisten kasvien varressa oleva kova solukko
* puutavara, raaka-aine
* puu, solmuista ja kaarista koostuva graafi
* puu, tietorakennetyyppi
* *[[Puu (elokuva)|Puu]]*, australialainen elokuva vuodelta 2010
* Anna Puu (s. 1982), suomalainen laulaja
Diglyymi

**Diglyymi** eli **dietyleeniglykolidimetyylieetteri** tai **bis(2-metoksietyylieetteri)** (C6H14O3) on eettereihin kuuluva orgaaninen yhdiste. Yhdistettä käytetään liuottimena orgaanisissa synteeseissä.

## Ominaisuudet
Huoneenlämpötilassa diglyymi on väritön makeahkolta tuoksuva neste. Yhdiste liukenee erittäin hyvin veteen ja myös moniin orgaanisiin liuottimiin. Kemiallisesti yhdiste on stabiili, mutta voi korkeassa lämpötilassa muodostaa peroksideja. Diglyymi liuottaa hyvin polystyreeniä, vinyylikloridipolymeerejä, selluloosa-asetaattia, polymetyylimetakrylaattia, rikkiä, hartseja, kasviöljyjä, orgaanisia booriyhdisteitä, metalleja, kuten natriumia ja useita kovalenttisia epäorgaanisia yhdisteitä. Diglyymi koordinoituu moniin metalli-ioneihin ja muodostaa niiden kanssa kompleksiyhdisteitä.

## Valmistus ja käyttö
Diglyymiä valmistetaan korkeassa paineessa dietyylieetterin ja etyleenioksidin välisellä katalyyttisellä reaktiolla 50&ndash;60 °C:n lämpötilassa. Sivutuotteina prosessissa voi muodostua tri- ja tetraetyleeniglyklidimetyylieettereitä ja muita korkeamman molekyylimassan omaavia johdannaisia. Muodostuva diglyymi puhdistetaan tislaamalla.

Diglyymi on polaarinen aproottinen liuotin. Diglyymiä käytetään liuottamaan eräitä polymeerejä, kuten polystyreeniä. Sitä käytetään myös liuottimina orgaanisissa reaktioissa, joissa on läsnä organometalliyhdisteitä tai muita metalliyhdisteitä, jotka hyötyvät koordinoituvasta liuottimesta. Yhdistettä käytetään liuottimena myös tekstiiliväreissä, kosmetiikassa ja lakoissa sekä valovastuksien valmistamisessa.

## Lähteet
Rakkaus (täsmennyssivu)

**Rakkaus** voi viitata ainakin seuraaviin:

* rakkaus, tunne
* *[[Rakkaus (Lea Lavenin albumi)|Rakkaus]]*, Lea Lavenin albumi vuodelta 1986
* *[[Rakkaus (Jarkko Martikaisen albumi)|Rakkaus]]*, Jarkko Martikaisen albumi vuodelta 2006
* *[[Rakkaus (Waltteri Torikan albumi)|Rakkaus]]*, Waltteri Torikan albumi vuodelta 2015
* *[[Rakkaus (vuoden 2012 elokuva)|Rakkaus]]* (*Amour*), Michael Haneken ohjaama elokuva vuodelta 2012.
Nurmikaivaja

**Nurmikaivaja**, aikaisemmalta nimeltään **kaivuri** (*Geositta cunicularia*) on kaivajien heimoon kuuluva varpuslintu.

## Levinneisyys
Nurmikaivajaa tavataan laajalla alueella Etelä-Amerikassa. Sen levinneisyysalue ulottuu Etelä-Amerikan eteläosista Perun keskiosiin ja Brasilian eteläosiin. Lajia on kuvattu melko yleiseksi, ja se on luokiteltu elinvoimaiseksi.

## Lähteet
Yö (täsmennyssivu)

**Yö** voi viitata esimerkiksi seuraaviin asioihin:

* yö, vuorokaudenaika
* Yö ry, suomalainen taiteilijayhdistys
* Yö, suomalainen rock-yhtye
* *[[Yö (Antonionin elokuva)|Yö]]*, Michelangelo Antonionin elokuva vuodelta 1961
* *[[Yö (maalaus)|Yö]]*, Edwin Lydénin öljyvärimaalaus vuodelta 1923.
WISE 0855–0714

**WISE 0855–0714** (pidempi nimitys **WISE J085510.83–071442.5**) on ruskea kääpiö (tai ruskea alikääpiö) noin 7,18 valovuoden päässä Maasta, Vesikäärmeen tähdistössä. Tähti löydettiin vuonna 2013, ja löydöstä ilmoitettiin julkisesti maaliskuussa 2014. Se on neljänneksi (tai seitsemänneksi ) Aurinkoa lähin löydetty tähti ja kylmin tunnettu ruskea kääpiö. Kohteen pienestä koosta johtuen on mahdollista, että kyseessä olisikin tähtienvälinen planeetta.

## Katso myös
*Luettelo lähimmistä tähdistä
*Luhman 16

## Lähteet
Yleinen suomalainen teollisuusnäyttely 1876

**Yleinen suomalainen teollisuusnäyttely 1876** oli Suomen ensimmäinen kotimaista teollisuutta ja taidetta esitellyt messutapahtuma, joka pidettiin kesällä 1876 Helsingin Kaivopuistossa. Aloitteen näyttelyn pitämisestä oli tehnyt J. V. Snellman Suomen senaatille jo vuonna 1868, mutta katovuodet ja erityisesti suuri nälänhätä lykkäsivät tapahtuman järjestämistä.

Kaivohuoneen pohjoispuolella sijainneen 40 metriä pitkän ja leveän näyttelyhallin suunnitteli arkkitehti Theodor Höijer. Kaivohuone toimi tapahtuman pääravintolana, ja Carl Kämp vastasi ravintoloinnista. Näyttelyn avajaiset olivat 1. heinäkuuta ja näyttely oli avoinna syyskuun puoliväliin saakka. Näyttelyn avasi kenraalikuvernööri Nikolai Adlerberg Suomenlinnan tykkien ampuessa kunnialaukauksensa.

Näytteilleasettajia oli 1&nbsp;769, ja pääsylipun lunasti kahden ja puolen aukiolokuukauden aikana 93 000 kävijää. Näyttelyn kohokohta oli kaksi viikkoa avajaisten jälkeen, kun keisari Aleksanteri II puolisoineen sekä kruununperillinen Aleksanteri puolisoineen vierailivat näyttelyssä.

Näyttelyssä oli esillä muun muassa Suomessa valmistettuja maatalous- ja teollisuuskoneita, veneitä sekä kokonainen höyryveturi. Kansatieteellisellä osastolla esiteltiin sisustettuja maalaiskoteja ja taidehallissa oli esillä suomalaisten taiteilijoiden teoksia. Näyttelyalueella sijaitsi kahvila, puistoravintola, Hartwallin mineraalivesimyyntipiste ja Sinebrychoffin Bierhalle, jossa myytiin olutta. Kaivohuoneen edustalle oli tehty Bonhoffin kauppapuutarhan toteuttama koristekasvikuvioistutus suihkulähteineen.

## Kuvagalleria

Teollisuusnäyttelyn näyttelyrakennus.jpg|Näyttelyrakennus ulkoapäin
Teollisuusnäyttelyn näyttelyhalli.jpg|Näyttelyhalli sisältä
Aleksanteri_II_Teollisuusnäyttelyssä.jpg|Keisari Aleksanteri II seurueineen


## Lähteet

## Aiheesta muualla
* Suunnitelma Helsingissä pidetyn Suomen yleisen teollisuusnäyttelyn rakennukseksi 1876. Museovirasto.
* Suomen teollisuusnäyttely 1876, Suomen Kuvalehti, 05.10.1935, nro 40, s. 14, Kansalliskirjaston digitaaliset aineistot
Kaxskäla

**Kaxskäla** (aiemmin ) on saari Kemiönsaaren kunnassa. Se kuuluu Hiittisten saaristoon. Saaren eteläkärjessä on Kasnäsin kylä, jossa on vierasvenesatama ja yhteysalus M/s Aurora liikennöi sieltä Rosalan saarelle. Kasnäsissä toimi maiemmin Saaristomeren luontokeskus Sinisimpukka. Saaren pohjoisosassa on Kaxskälan kylä.

Kaxskälan saari on runsaan kahdeksan neliökilometrin kokoinen. Sen asukasluku on 64, mutta kesäisin asukasluku kasvaa kolmeensataan. Saarelle on tieyhteys Lövön kautta. Saarelta kulkee Rosalan yhteysaluksen lisäksi lossi Högsåraan.

## Lähteet
Viha (täsmennyssivu)

**Viha** voi viitata esimerkiksi seuraaviin asioihin:

* viha, inhon, vastenmielisyyden, antipatian tai vihamielisyyden tunne
* viha, sairaustyyppi suomalaisessa kansanperinteessä
* *[[Viha (elokuva)|Viha]]*, Mathieu Kassovitzin ohjaama elokuva vuodelta 1995
* sodan tai miehityksen nimitys, kuten:
** vanha viha, Ruotsin ja Moskovan ruhtinaskunnan välinen sota 1495–1497
** pitkä viha, Ruotsin ja Moskovan Venäjän välinen sota 1570–1595
** isoviha ja pikkuviha, venäläismiehitykset Suomessa 1700-luvulla
Jalkapallon Aasian-mestaruuskilpailut 2007

**Jalkapallon Aasian-mestaruuskilpailut 2011** pelattiin 7.–29. heinäkuuta 2007. Turnaus oli järjestyksessään 14. Aasian-mestaruuskilpailut. Isäntämaina toimivat Indonesia, Malesia, Thaimaa ja Vietnam, joten kyseessä oli ensimmäinen kerta, kun Aasian-mestaruuskilpailut jaettiin kahden tai useamman maan kesken. Mestaruuden voitti Irak, joka kukisti loppuottelussa Saudi-Arabian 1–0. Ratkaisevan maalin teki turnauksen parhaaksi pelaajaksi valittu Younis Mahmoud. Kolmanneksi sijoittui Etelä-Korea. 

## Joukkueet

Lähde

## Ottelupaikat


## Lohkovaihe

### Lohko A

### Lohko B

### Lohko C

### Lohko D

### Pudotuspelit

Lähde

## Sijoitukset

## Lähteet
Azzedine Doukha

**Azzedine Doukha** (, s. 5. elokuuta 1986 Chettia) on algerialainen jalkapallomaalivahti. Hän edustaa Algerian pääsarjassa pelaavaa JS Kabylieta.

## Maajoukkueura
Doukha pelasi ensimmäisen maaottelunsa Algerialle 12. marraskuuta 2011 Tunisiaa vastaan.

Doukha kilpaili Brasilian MM-kisojen 2014 kolmosmaalivahdin paikasta Cédric Si Mohamedn kanssa, mutta jäi lopulta joukkueen ulkopuolelle.

Doukha on pelannut 12 maaottelua. Hän kuului Afrikan-mestaruuden 2019 voittaneeseen joukkueeseen.

## Lähteet
Asser Lindholm

**Asser Lindholm** (s. 31. maaliskuuta 1955) on aktiiviuransa lopettanut suomalainen koripalloilija.

Lindholm aloitti pääsarjauransa pelaten yhden kauden Helsingin NMKY:ssä saavuttaen SM-hopeaa, minkä jälkeen hän pelasi Tapiolan Hongassa/Playhongassa kymmenen SM-sarjakautta. Hongassa Lindholm voitti Suomen mestaruuden vuonna 1979 ja Suomen cupin vuonna 1978. Lisäksi hän saavutti Hongassa kaksi SM-hopeaa, kaksi SM-pronssia ja yhden cup-hopean. Pääsarjauransa viimeisen kauden 1982–1983 Lindholm pelasi Tampereen Pyrinnössä. A-nuorten maaotteluista Lindholm pelasi 12 kappaletta 9,1 pisteen keskiarvolla. Urheilijanuransa jälkeen Lindholm on toiminut muun muassa toimitusjohtajana suorahakuun erikoistuneessa yrityksessä.

## Saavutukset
* Suomen mestaruus 1979
** SM-hopeaa 1972, 1977 ja 1978
** SM-pronssia 1973 ja 1975
* Suomen cup 1978
** Suomen cupin hopeaa 1977

## Lähteet
* Asser Lindholm – Suomen Koripalloliitto  baskethotel.fi

### Viitteet
Pekka Kurvinen

**Pekka Kurvinen** –nimisiä henkilöitä ovat:

* Pekka Kurvinen, suomalainen koripalloilija
* Kunto Pietari (Pekka) Kurvinen, suomalainen juristi
Kärra

**Kärra** on Dragsfjärdin kirkonkylä Kemiönsaaren kunnassa. Tilastollinen taajama on nimeltään *Dragsfjärdin kirkonkylä*. Kylä sijaitsee Dragsfjärdenin ja Norrfjärdenlahden välisellä kapealla kannaksella. Kylä oli Dragsfjärdin kunnan keskus 1970-luvulle asti, kunnes hallinto siirrettiin Taalintehtaalle. Kärra lähikylineen muodostaa Kemiönsaaren kolmanneksi suurimman taajaman, ja alueella on noin 700 asukasta.

Kärranissa sijaitsee Dragsfjärdin kirkko, lähikauppa, hostelli ja vierasvenesatama. Vanhassa kyläkannassa on myös entiset kunnantalo ja koulut. Kärranin keskusta on määritelty valtakunnallisesti merkittäväksi rakennetuksi kulttuuriympäristöksi.

Kirkon ja Dragsfjärden järven välisellä kannaksella on Villa Söderkulla -niminen rakennusryhmä. Sen päärakennuksessa on toiminut aiemmin muun muassa Dragsfjärdin Säästöpankki ja Dragsfjärdin kunnantalo. Kiinteistö suunniteltiin kuitenkin  1870-luvulla asuinhuoneistoksi, kunnanhallituksen puheenjohtajan käyttöön. Tällä hetkellä rakennusryhmä on yksityisomistuksessa. Museovirasto on luetteloinut Villa Söderkullan merkittäväksi rakennetuksi kulttuuriympäristöksi (RKY) osana Kärranin keskustaa.

## Lähteet

## Aiheesta muualla
*Kärranin kyläyhdistys Kärrabuktens byaråd
Tieteen yleistajuistaminen (kirja)

**Tieteen yleistajuistaminen** on Gaudeamuksen vuonna 2013 julkaisema kirja, jonka ovat toimittaneet Urpu Strellman ja Johanna Vaattovaara.

## Aiheesta muualla
* Jouni Huhtanen: Käytännön ohjeita tieteen yleistajuistajille. Agricola 31.1.2013.
* Päivi Garner: Arviointi teoksesta Tieteen yleistajuistajan käsikirja. Kielikello 1/2013.
* Ville Eloranta: Tiede ja media puhuvat eri kieltä. Helsingin sanomat 1.3.2013.
* Sanna Nyqvist: Yleistajuistaminen kuuluu kaikille. Tieteessä tapahtuu 3/2013.
* Pekka Wahlstedt: Kiteytä ja koukuta. Acatiimi 2/2013.
* Marko Hamilo: Populaaristi popularisoinnista. Tiede 8.5.2013.
* Tiina Mahlamäki: Havainnollinen opas yleistajuiseen tieteestä viestimiseen. Uskonnontutkija 1/2014.
* Tiina Raevaara: Yleistajuisesti tieteen yleistajuistamisesta. Tarinoita tieteestä, Suomen kuvalehden blogit 20.5.2013.
Emily Penttilä

**Emily Penttilä** (s. 5. tammikuuta 1993 Örebro, Ruotsi) on suomalainen golfaaja.

Amatöörinä pelaava Penttilä pelasi kesällä 2014 major-turnaus Yhdysvaltain avoimissa. Karsinnassa toiseksi sijoittunut Penttilä selviytyi US Openin pääsarjaan sen historian toisena suomalaisnaisena Minea Blomqvist-Kakon jälkeen. Ensimmäisellä kierroksella Penttilä teki 14 lyöntiä yli par-tuloksen, ja toisella kierroksella hän löi 12 yli parin. Tämän jälkeen sijalla 151 ollut Penttilä karsiutui jatkokierroksilta.

Heinäkuussa 2014 Penttilä kuului Suomen naisjoukkueeseen, joka saavutti joukkuekilpailussa Ranskalle häviten EM-hopeaa. Finaalipaikka oli Suomelle historian ensimmäinen.

## Menestys major-kilpailuissa

DNP = ei pelannut, CUT = ei selviytynyt kilpailun viimeisille kierroksille, "T" jaettu sijoitus. Voitot merkitty vihreällä taustalla ja sijoitukset 10 parhaan joukkoon keltaisella taustalla.

## Lähteet
Ali Rial

**Ali Rial** (, s. 30. maaliskuuta 1980 Zemmouri) on algerialainen jalkapalloilija. Puolustajana pelaava Rial edustaa Algerian pääsarjassa pelaavaa JS Kabylieta.

## Seuraura
Rial siirtyi kaudella 2010–2011 JS Kabylien riveihin ja voitti heti avauskaudellaan Algerian cupin. Kaudella 2013–2014 Rial teki USM Algeria vastaan maalin puolesta kentästä. Kabylie hävisi ottelun maalein 3–2.

## Maajoukkueura
Rial on ollut mukana Algerian maajoukkueessa vuodesta 2012 lähtien, mutta ei ole koskaan pelannut otteluakaan. Hänet valittiin Algerian kisajoukkueeseen vuoden 2013 Afrikan-mestaruuskisoissa, jossa Algerian kisat päättyivät alkulohkoon.

## Lähteet
Pekka Kurvinen (koripalloilija)

**Pekka Kurvinen** (s. 4. syyskuuta 1963) on aktiiviuransa lopettanut suomalainen koripalloilija.

Turun Toverien kasvatti Kurvinen pelasi Suomen koripallomaajoukkueessa vuosina 1983–1988 21 maaottelussa 4,9 pisteen keskiarvolla. Lisäksi hänelle kertyi otteluja A-nuorten maajoukkueessa.

Seuratasolla Kurvinen aloitti pääsarjauransa Turun NMKY:ssä, jossa hän voitti vuosien 1981–1984 välisenä aikana Suomen mestaruuden, Suomen cupin, SM-pronssin ja cup-hopean. Vuosina 1984–1988 Kurvinen pelasi Tampereen Pyrinnössä, jossa hän pelasi uransa tehokkaimman kauden 1987–1988 20,6 pisteen, 3,4 levypallon ja 1,8 syötön keskiarvoilla. Kyseisellä kaudella Kurvinen onnistui kahden pisteen heitoissaan 52,0- ja kolmen pisteen heitoissaan 43,8-prosenttisesti. Kaudella 1986–1987 hän oli koko kaudella SM-sarjan toiseksi paras riistojen ottaja 2,33 riiston keskiarvolla ja kaudella 1986–1987 runkosarjassa kolmanneksi tehokkain syöttäjä 1,83 syötön keskiarvolla. Vuosiksi 1988–1991 Kurvinen palasi vielä Turun NMKY:hyn.

## Lähteet
* Pekka Kurvinen – Suomen Koripalloliitto  baskethotel.fi
* Maajoukkueprofiili – Suomen Koripalloliitto  baskethotel.fi

### Viitteet
Luettelo Ruotsin maakuntaeläimistä

**Ruotsin maakuntaeläimet** valittiin vuonna 1988. Ruotsin maakunnilla on myös muita tunnuksia.

## Katso myös
* Suomen maakuntatunnukset

## Aiheesta muualla
* Nordiska riksmuseet – Landskapsdjur 
* Landskapsdjur - En resa genom Sverige Votum & Gullers Förlag
Teppo Kaivola

**Teppo Sakari Kaivola** (16. maaliskuuta 1939 Nokia – 10. kesäkuuta 2019 Kangasala) oli suomalainen koripalloilija.

## Elämä ja urheilu-ura

Nokian NMKY:n kasvatti Kaivola pelasi miesten SM-sarjaa Tampereen Pyrinnössä vuosina 1959–1966. Kauden 1962–1963 Kaivola pelasi uransa parhaalla, 14,9 pisteen keskiarvolla.

Vuosina 1965–1966 Kaivola toimi Pyrinnön koripallojaoston puheenjohtajana. Kaivola oli myös hyvä keilaaja ja sijoittui lajin vuoden 1968 SM-kilpailuissa 11:nneksi. Hän kuului Tampereen Keilailuliiton johtokuntaan.

Kaivola asui Kangasalla jo 1970-luvun alussa ja työskenteli tuolloin kunnansihteerinä. Hän kuoli Kangasalla 80-vuotiaana 10. kesäkuuta 2019.

## Lähteet
* 
* Teppo Kaivola Suomen Koripalloliitto

### Viitteet
Ponta de Pico

**Ponta do Pico** eli **Pico Alto** on Portugalille kuuluvan Azorien saariryhmän ja samalla koko Portugalin valtion korkein huippu. Se sijaitsee Picon saarella. Ponta do Pico on kerrostulivuori, joka kohoaa 2&nbsp;351 metrin korkeuteen.

## Historiaa
Tunnetun historian aikana Pico ei ole koskaan purkautunut varsinaisesta pääkraatteristaan. Vuosina 1562–1564 sattunut purkaus vuoren kaakkoissivustalta synnytti laavavirran, joka ylsi mereen asti. Vuoden 1718 purkauksen laavavirta pysähtyi rannikolle. Viimeisin purkaus on tapahtunut joulukuussa 1720, minkä jälkeen vuori on viettänyt enemmän tai vähemmän hiljaiseloa.

29. syyskuuta 2009 raportoitiin vuoren huipulla olevan fumarolin tupruttelevan ilmaan vulkaanisia kaasuja. CIVISAn () raporttien mukaan ilmiö tapahtui aikaisin aamulla ja oli havaittavissa useissa kohdin Picon saarella sekä naapurisaarella Faialilla. Kaasupurkausta lukuun ottamatta kaikki muut sensorit näyttivät kuitenkin normaaleja arvoja, joten ilmiölle ei löytynyt varsinaisesti selitystä.

## Geologiaa
Pico on osa Madalenan vulkaanista ryhmää, yhtä kolmesta vulkaanisesta yksiköstä, jotka muodostavat Picon saaren. Alueella tunnetaan kolme historiallisella ajalla tapahtunutta purkausta, vuosina 1562, 1718 ja 1720. Pinnanmuotojen perusteella vuori on syntynyt holoseenikaudella ja radiohiilimittaukset viittaavat myös vahvasti siihen, että vuori on alle 6&nbsp;000 vuotta vanha. Strukturaalisesti alue voidaan jakaa kahteen osaan: itse vuoreen ja sen itäpuolella olevaan repeämään ().
Kraatteri *Pico Alto* on halkaisijaltaan noin 500 metriä ja syvyydeltään noin 30 metriä. Sen vieressä on *Piquinho*, noin 70 metriä korkea vulkaaninen keko, joka muodostaa vuoren varsinaisen huipun.


Montanha_do_Pico_Piquinho.jpg | Pico Piquinho
Montanha_do_Pico_Crater.jpg | Ponta de Picon kraatteri


## Lähteet

## Aiheesta muualla
Mathew Leckie

**Mathew Leckie** (s. 4. helmikuuta 1991 Melbourne) on australialainen jalkapalloilija, joka edustaa vuodesta 2017 lähtien saksalaista Hertha Berliniä. Aiemmin hän on Saksassa pelannut Borussia Mönchengladbachissa, FSV Frankfurtissa ja FC Ingolstadt 04:ssä. Hän on pelipaikaltaan laitalinkki tai hyökkääjä.

Nopeudestaan sekä suoraviivaisesta pelityylistään tunnettu Leckie valittiin Australian joukkueeseen vuoden 2014 MM-kisoihin. Hän on pelannut 63 maaottelua ja tehnyt niissä 11 maalia. Hän pelasi täydet minuutit Australian kaikissa kolmessa ottelussa sekä vuoden 2014 että vuoden 2018 MM-kilpailuissa. 2022 MM-kilpailuissa, alkulohkon ottelussa Tanskaa vastaan Leckie teki Australian ainoan maalin, joka takasi maalle jatkopaikan.

## Lähteet
007: Agent Under Fire

**James Bond 007 in...Agent Under Fire** on EA Redwood Shoresin kehittämä ja Electronic Artsin julkaisema James Bond -aiheinen 
ensimmäisen persoonan ammuntapeli. Peli julkaistiin vuonna 2001 PlayStation 2:lle sekä seuraavana vuonna Nintendo GameCubelle ja Xboxille. *007: Agent Under Fire* on neljäs James Bond -peli, joka ei perustu elokuvaan tai kirjaan; aikaisemmat ovat *[[James Bond 007: Duel]]*, *[[James Bond 007 (Game Boy)|James Bond 007]]* ja *[[007 Racing]]*. Pelin tarina jatkuu jatko-osassa *[[James Bond 007: Nightfire]]*, joka julkaistiin vuonna 2002.

## Ääninäyttelijät

## Pelaaminen
*007: Agent Under Fire* sisältää yli 15 erilaista ampuma-asetta. Jokainen ase perustuu todelliseen aseeseen, mutta on nimetty eri nimellä. Bondilla on myös muita laitteita, joista useat ovat piilotettu matkapuhelimeen: esimersiksi koukku, laser, ja erillinen lähetin. Bondilla on myös rakettireppu sekä kortti, joka häiritsee elektronisia signaaleja.

Pelissä on myös moninpelimahdollisuus, joka mahdollistaa 2–4 pelaajan pelaamisen samaan aikaan.

## Hahmot
*James Bond: Brittiläinen vakooja ja pelin päähenkilö. Hänet tunnetaan myös koodinimellä 007. Pelissä James Bond on mallinnettu Andrew Bicknellistä, ja Bicknell myös ääninäyttelee hahmoa.

***Zoe Nightshade**: CIA:n agentti, joka on lähetetty Adrian Malpraven perään. Adrianin kätyrit saivat kuitenkin Zoen kiinni, ja Adrian kloonasi Zoen soluttautuakseen virastoon, sillä hän halusi tietää mitä Bond aikoi. Klooni kuoli kuitenkin nopeasti, koska häneen osui ohjus, jonka oli tarkoitus osua Bondiin. Zoeta ääninäyttelee Sydney Rainin-Smith.

***Adrian Malprave**: Bondin pahin vastustaja, joka aikoo valloittaa maailman kloonaamalla kahdeksan maailman johtajaa. Hän ei koskaan kuitenkaan taistele itse Bondia vastaan, vaan asettaa kätyrinsä hänen eteen. Adriania ääninäyttelee Corina Harmon.

***Nigel Bloch**: Bondin toiseksi pahin vihollinen, hän toimii Adrianin suojakilpenä. Nigeliä ääninäyttelee Denny Delk.

***Carla The Jackal**: Adrian on palkannut Carlan murhaamaan Bondin, Carla suostuu siinä toivossa että hän saisi mainetta ja kunniaa. Carla on mallinnettu Roxana Ortegasta ja Erin Cahill ääninäyttelee Carlaa.

***Reginald Griffin**: Brittiläinen diplomaatti, hän työskentelee Britannian suurlähetystyössä Sveitsissä.

***R**: Q:n henkilökohtainen avustaja, joka tarjoaa Bondille ja muille 00-Agentille uusia huipputeknologian laitteita ja ajoneuvoja. R on mallinnettu Miles Andersonista, joka myös ääninäyttelee hahmoa.

***[[M (James Bond)|M]]**: Britannian MI6-tiedustelupalvelun johtaja. Tehtävien aikana M on yhteydessä Bondiin. Hahmon ääninäyttelijä on Caron Pascoe.

## Muuta pelilevystä
*007: Agent Under Fire* on ollut myös haluttu peli, koska sitä käytettiin useasti hyödyksi softamodauksessa. Niin sanotulla game swap tempulla saatiin ajettua .elf tiedosto, jonka avulla taas asennettua vaikkapa Free MCBoot.

## Aiheesta muualla
*Mobygames: ''007: Agent Under Fire''
*PSX-SCENE: ''Ps2 game swap trick''
Šantung (kangas)

**Šantung** on alun perin villisilkistä kudottua kangasta, jonka pinta on hieman epätasainen ja juovikkaan vaihteleva. Vaikutelma saadaan aikaan käyttämällä palttinakudoksen loimena grège-silkkilankaa ja kuteena epätasaista villisilkkiä.

Šantungin tyyppistä kangasta valmistetaan silkin ohella myös muun muassa viskoosista, villasta ja nailonista.

Kangastyyppi on saanut nimensä Shandongin maakunnasta Kiinassa. Šantungia käytetään muun muassa naisten leninkeihin.

## Lähteet
Tapio Koskinen (koripalloilija)

**Tapio Koskinen** (s. 22. elokuuta 1935) on aktiiviuransa lopettanut suomalainen koripalloilija.

Pispalan Tarmon kasvatti Koskinen pelasi miesten SM-sarjaa kasvattajaseurassaan yhteensä kolme kautta vuosina 1953–1956. Viimeisen Tarmon-pääsarjakautensa hän pelasi pääsarjauransa parhaalla pistekeskiarvolla 10,6. Tampereen Pyrintöön Koskinen siirtyi kaudeksi 1960 ja edusti seuraa vuoteen 1966 asti.

## Lähteet
* Tapio Koskinen – Suomen Koripalloliittobaskethotel.fi 

### Viitteet
Kuningas Fahdin cup 1995

**Kuningas Fahdin cup 1995** järjestettiin 6.-13. tammikuuta Saudi-Arabian Riadissa. Turnaus oli nimetty Saudi-Arabian kuningas Fahdin mukaan. Turnauksen voitti Tanska, joka voitti loppuottelussa Argentiinan 2-0. Paras maalintekijä oli Meksikon Luis García kolmella maalilla. Kummankin lohkon voittaja eteni suoraan loppuotteluun ja toiseksi sijoittuneet pronssiotteluun.

## Joukkueet

## Ottelupaikka
Kaikki ottelut pelattiin King Fahd Stadiumilla Riadissa.

## Lohkovaihe

### Lohko A

### Lohko B

## Pronssiottelu

## Loppuottelu



## Lähteet

*http://footballmundial.tripod.com/wc/confederations_cup1992.htm
Saad Tedjar

**Saad Tedjar** (, s. 14. tammikuuta 1986 Béjaïa) on algerialainen jalkapalloilija. Keskikentällä pelaava Tedjar edustaa Algerian pääsarjassa pelaavaa ASO Chlefiä.

## Seuraura
Tedjar aloitti jalkapalloilun Paradoun riveissä vuonna 2006 ja siirtyi lainalle JS Kabylien riveihin kaudeksi 2009–2010. Kauden jälkeen Tedjar siirtyi kahden vuoden sopimuksella Kabylien riveihin. Hän saavutti vuonna 2011 Algerian cupin mestaruuden.

Heinäkuussa 2013 Tedjar siirtyi ASO Chlefiin.

## Maajoukkueura
Tedjar pelasi ensimmäisen maaottelunsa Algerian maajoukkueessa 12. elokuuta 2011 2012 Afrikan-mestaruuskisojen karsintaottelussa Tansaniaa vastaan. Hänet valittiin myöhemmin vuoden 2013 Afrikan-mestaruuskisoihin, jossa Algerian kisat päättyivät kuitenkin alkulohkoon.

## Lähteet
Ven

**Ven** (tansk. ja aiemmin ruots. *Hven*) on Ruotsille kuuluva Juutinraumassa sijaitseva saari. Etäisyyttä Skånen länsirannikolta saarelle on 4,5 kilometriä ja Sjællandin itärannikolta Tanskasta 8,5 kilometriä. Saaren pinta-ala on 7,5 neliökilometriä ja vuonna 2009 saarella oli 359 asukasta. Saari muodosti aiemmin oman kunnan, jota vastaa alueeltaan nykyinen Sankt Ibbin piiri.

Ven tunnetaan Backafallin jyrkästä rannasta. Tanskalainen tiedemies Tyko Brahe rakennutti 1500-luvulla linnansa Uranienborgin ja observatorionsa Stjerneborgin saaren keskelle. Venillä sijaitsee Sankt Ibbin kirkko.

## Aiheesta muualla
Tiki-taka

**Tiki-taka** on lyhyihin syöttöihin, nopeaan liikkeeseen ja pallonhallintaan perustuva jalkapallon pelityyli, jota hyödyntämällä Espanjan maajoukkue sekä FC Barcelona ovat saavuttaneet menestystä. Pelityyli sai alkunsa 1990-luvulla Johan Cruijffin ollessa Barcelonan valmentajana, mutta myöhemmin sitä muokkasivat Espanjan valmentajat Luis Aragonés ja Vicente del Bosque. Tiki-taka on saanut nimensä sen yhdestä olennaisesta osasta, nopeista ja terävistä syötöistä. Pelityyliä on kritisoitu, koska jotkut pitävät sitä tylsänä pallonhallinnan takia. 

## Alkuperä

Tiki-taka sai alkunsa jo 1990-luvulla, mutta nimen keksi espanjalainen urheilutoimittaja Andrés Montes vasta vuoden 2006 MM-kisojen aikana Espanjan pelattua Tunisiaa vastaan. Tiki-takan kehittäjänä pidetään hollantilaista Johan Cruijffia, joka valmensi FC Barcelonaa vuosina 1988–1996. Omalla peliurallaan niin sanotun totaalisen jalkapallon tunnetuksi Hollannin joukkueessa tehnyt Cruijff sovelsi totaalista jalkapalloa tiki-takaan. Myöhemmin Barcelonan valmentajat, kuten Frank Rijkaard ja etenkin Josep Guardiola, sovelsivat tiki-takaa eteenpäin. Guardiolan jakson (2008–2012) aikana pelitapa kehittyi siten, että pienikokoiset ja tekniset pelaajat, kuten Lionel Messi ja Xavi, olivat siinä tärkeitä. Tiki-takalla Espanja voitti maailmanmestaruuden vuonna 2010 ja Euroopan-mestaruuden vuosina 2008 ja 2012. FC Barcelona voitti Guardiolan aikana useita mestaruuksia, kuten Espanjan liigamestaruuden muutamaan otteeseen sekä Mestarien liigan. 

## Taktiikat
Tiki-takassa ei ole välttämättä aina niin sanottua ysipaikan pelaajaa eli puhdasta hyökkääjää, vaan joskus käytetään niin sanottua *valeysiä*, joka on usein hyökkäävä keskikenttäpelaaja. Vuoden 2012 EM-turnauksessa Espanja pelasi voitokkaasti tällä taktiikalla. Myös puolustus on yksi tiki-takan tärkeitä osia, sillä se on usein todella tiivis ja vaikeasti murrettava. 

## Naisten jalkapallo
Naisten jalkapallossa tiki-takaa on käyttänyt esimerkiksi Japani, joka saavutti kultaa vuoden 2011 MM-kisoissa voittamalla ennakkosuosikit emäntämaa Saksan ja Yhdysvallat. Japania valmensi Norio Sasaki.

## Kritiikki
Monet ovat kritisoineet tiki-takaa sen passiivisuudesta ja liian suuresta pallonhallintaprosentista. Heidän mielestään pelitapaa käyttävät joukkueet pelaavat tylsää ja vähämaalista peliä. Jotkut ovat moittineet pelitapaa myös siitä, että heidän näkemyksensä mukaan siinä on kentällä vain keskikenttäpelaajia, ei lainkaan hyökkääjiä tai puolustajia.
Claes Albert Tulindberg

**Claes (Klas) Albert Tulindberg** (11. syyskuuta 1802 Oulu – 31. lokakuuta 1865 Helsinki) oli suomalainen matemaatikko.

Tulindbergin vanhemmat olivat kamarineuvos, säveltäjä Erik Tulindberg ja Margareta Kristina Nylander. Hän kävi Turun katedraalikoulua ja pääsi ylioppilaaksi Turussa 1818. Tulindberg opiskeli Turun akatemiassa ja Helsingin yliopistossa valmistuen filosofian kandidaatiksi 1827 ja maisteriksi 1828.

Tulindberg toimi Helsingin yliopiston (Aleksanterin yliopiston) puhtaan matematiikan dosenttina 1829–1859. Hän oli osallisena vuonna 1830 tapahtuneessa Puolan maljan nimellä tunnetussa poliittisessa skandaalissa paljastamalla sen, että ylioppilaat ja kaksi Helsingin yliopiston opettajaa olivat juoneet Puolan maljan.

Claes Tulindbergin sisar Maria Simelius (1792–1843) johti miehensä Jakob Simeliuksen vuonna 1818 Helsinkiin perustamaa Simeliuksen kirjapainoa miehensä kuoleman jälkeen vuosina 1826–1843.

## Lähteet
*  Luettu 19.6.2014.
* Helsingin yliopiston opettaja- ja virkamiesmatrikkeli 1640-1917, osa P-Ö
* Maria Simeliuksen elämäkerta Kansallisbiografiassa
Djamel Haimoudi

**Djamel Haimoudi** (s. 10. joulukuuta 1970 Oran, Algeria) on algerialainen jalkapallotuomari. Hän tuomitsee ammatikseen Algerian pääsarjassa Ligue 1:ssä. Haimoudi on myös ollut kansainvälisen jalkapalloliiton FIFA:n virallinen tuomari jo vuodesta 2004 asti. Kotimaansa liigassa hän on tuominnut vuodesta 2001. Kansainvälisissä arvoturnauksissa Haimoudi on tuominnut yksissä alle 20-vuotiaiden MM-kisoissa sekä kolmissa Afrikan-mestaruuskilpailuissa. Vuoden 2013 Afrikan-mestaruuskisoissa hän tuomitsi finaalin Nigerian ja Burkina Fason välillä. Haimoudi valittiin vuonna 2012 Afrikan vuoden jalkapallotuomariksi. Maanosien välisissä kilpailuissa hän on ollut tuomarina Confederations Cupissa 2013 sekä 2014 MM-kisoissa, jossa hänen teki MM-debyyttinsä Australian ja Hollannin välisessä ottelussa alkulohkon toisella kierroksella.

## Lähteet
* http://worldreferee.com/site/copy.php?linkID=844&linkType=referee&contextType=bio
Josip Drmić

**Josip Drmić** (s. 8. elokuuta 1992 Laachen) on sveitsiläinen jalkapalloilija, joka edustaa Englannin korkeimmalla sarjatasolla Valioliigassa pelaavaa Norwich Cityä. Hän on pelipaikaltaan hyökkääjä.

Drmić on pelannut Saksan Bundesliigassa yhteensä 107 ottelua ja tehnyt niissä 31 maalia Nürnbergin, Bayer Leverkusenin, Borussia Mönchengladbachin ja Hamburger SV:n joukkueissa vuosina 2013–2019. Ensimmäisellä bundesliigakaudellaan hän teki Nürnbergille 17 maalia ja oli liigan kolmanneksi paras maalintekijä. Englannin Valioliigassa hän teki ensimmäisen maalinsa kuudennessa liigaottelussaan Aston Villaa vastaan.

Kroatialaiset sukujuuret omaava Drmić on edustanut Sveitsiä vuoden 2012 olympiaturnauksessa sekä vuosien 2014 ja 2018 MM-kilpailuissa. Vuoden 2018 turnauksessa hän teki maalin tasapeliin päättyneessä alkulohko-ottelussa Costa Ricaa vastaan. Hän teki A-maajoukkuedebyyttinsä syyskuussa 2012 ja ensimmäiset kaksi maaottelumaaliaan Kroatiaa vastaan maaliskuussa 2014.

## Lähteet
Vänoxa

**Vänoxa** on saari Kemiönsaaren kunnan Hiittisissä. Vajaan viiden neliökilometrin kokoisella saarella on kolme ympärivuotista asukasta, joita palvelee yhteysalus M/s Stella. Saarella on 10-reikäinen golfkenttä.

Vänoxa on Hiittisten itäosan isoimpia saaria yhdessä naapurisaaren Ängesön-Bergön kanssa. Kapea salmi erottaa saaret toisistaan. Saari kuuluu yhdessä lähisaarien kanssa Vänoxan kylään, jonka kantatila sijaitsee saarella. 

## Lähteet
Menestys ja moraali

**Menestys ja moraali** on Outi Nyytäjän kirja vuodelta 2007. Teoksen julkaisi Minerva.

## Aiheesta muualla
* Leena Kalliokoski: Outi Nyytäjä. Suomen kuvalehti 10.4.2007.
* 
* Pekka Wahlstedt: Nyt Jeesuskin olisi luuseri. Helsingin sanomat 21.4.2007.
* Sari Varpula: Outi Nyytäjä: Missä olet, taisteleva kirkko?  Sana 26.4.2007.
* Sanna Stellan: Kaksoisagentti . Voima 4/2007.
Saasta: Filosofinen johdatus jätteen todellisuuteen

**Saasta: Filosofinen johdatus jätteen todellisuuteen** on filosofi Timo Airaksisen vuonna 2010 ilmestynyt kirja jätteestä. Teoksen julkaisi Johnny Kniga.

## Aiheesta muualla
* Kari Salminen: Voi saasta! *Turun Sanomat*. 13.11.2010.
Sigmund Lillebjerka

**Sigmund Lillebjerka** (12. kesäkuuta 1931 Bodø – 27. heinäkuuta 2015 Bodø) oli norjalainen säveltäjä. Hän oli pääasiassa itseoppinut, mutta hän sai lisäksi yksityisopetusta useilta säveltäjiltä, joiden joukossa olivat Per Hjort Albertsen, Sigurd Berge, Bjørn Kruse ja Olav Anton Thommessen. Lillebjerka voitti teoksillaan useita palkintoja, kuten Bodøn kaupungin kulttuuripalkinnon ja ILIOS-palkinnon sekä NRK:n ensimmäisen ja toisen palkinnon.

Sigmund on viulisti Sveinung Lillebjerkan ja sellisti Ørnulf Lillebjerkan isä.

Lillebjerkan tuotanto koostui pääasiassa orkesteri- ja kamarimusiikkiteoksista, mutta hän sävelsi myös muun muassa kamarioopperan *Saturn Rings* ja baletin *The Sea Monster*.

## Lähteet
Mauritz Gripenberg

__NOTOC__

**Alexander Mauritz Sebastian Gripenberg** (10. tammikuuta 1869 Pietari - 30. joulukuuta 1925 Helsinki) oli suomalainen arkkitehti. 

## Henkilöhistoria
Mauritz Gripenberg kuului ruotsalaisalkuiseen Gripenbergin sotilas- taiteilija- ja arkkitehtisukuun. Hänen isänsä oli lääninkuvernöörinä toiminut kenraaliluutnantti Johan Axel Gripenberg. Gripenberg opiskeli upseeriksi Pietarissa ja valmistuttuaan työskenteli Venäjän armeijan attaseana Tukholmassa. Hän alkoi 1890-luvulla opiskella taideaineita Ruotsin kuninkaallisessa taideakatemiassa, luopui sotilasurasta ja valmistui arkkitehdiksi 1899 Kuninkaallisesta teknillisestä korkeakoulusta Tukholmassa.

Gripenberg oli aatelissäädyssä edustaja valtiopävillä 1904–1905 ja 1905–1906.

### Virkaura
Suomessa Mauritz Gripenberg työskenteli vuodesta 1899 vuoteen 1903 Rakennushallituksen edeltäjässä Yleisten rakennusten ylihallituksessa. Seuraavat viitisen vuotta hän suunnitteli yksityisarkkitehtina muun muassa kerrostaloja Helsinkiin. Gripenbergin sen kauden arkkitehtuuri edusti jugendtyyliä. Vuonna 1908 hänestä tuli Helsingin ensimmäinen rakennustarkastaja, jota virkaa hän hoiti kuolemaansa saakka – vuosina 1917–1918 hän tosin toimi armeijan palveluksessa Saksassa Sotilaskomitean edustajana ja sotilasattaseana.

Suomen sisällissodan aikana maaliskuussa 1918 Saksa ei voinut luovuttaa aseita valkoisille suoraan Brest-Litovskin rauhansopimuksen pykälien vuoksi. Asia ratkaistiin niin että yksityinen saksalainen yritys Gebrüder Mannesmann in Remsched myi aseet sotilaskomitean asiamiehen ratsumestari Mauritz Gripenbergin edustamalle suomalaiselle yhtymälle Gripenbergin asettamalla ja hyväksymällä 8&nbsp;264&nbsp;750 Saksanmarkan vekselillä.

Gripenbergiä arvostettiin rakennustarkastajana, hänellä oli sotilaskoulutuksen ansiosta viran hoidossa tarvittavaa auktoriteettia ja päättäväisyyttä. Hänen kykyään hahmottaa kokonaisuuksia pidettiin arvossa. Käytännönläheisenä hän osasi kiinnittää huomiota oleellisiin asioihin. Gripenberg laati Helsingin rakennusjärjestyksen ja kehitti muutenkin rakennusvalvontaa.

## Suunnittelijana
1910-luvulla suunniteltujen jugendkerrostalojen lisäksi Gripenberg suunnitteli 1920-luvulla arkkitehti Sigurd Frosteruksen kanssa Helsinkiin asuinkerrostaloja, jotka ovat tyyliltään klassistisia. Tunnetuin Gripenbergin suunnittelema rakennus on Espooseen vuonna 1904 valmistunut Villa Elfvik.

### Suunnittelutöitä
* asuinkerrostalo Tehtaankadun ja Huvilakadun kulmassa Ullanlinnassa Helsingissä (1903)
* Villa Elfvik, Laajalahti, Espoo (1904)

## Muita sukuun kuuluvia arkkitehteja
Gripenberg-sukuun kuuluvat myös arkkitehti, pankinjohtaja Sebastian Gripenberg (1850–1925), arkkitehti, professori Ole Gripenberg (1892–1979), hänen poikansa arkkitehti Bertel Gripenberg ja pojanpoika arkkitehti Jörn Gripenberg. Kolme viimeksi mainittua ovat vuorollaan johtaneet Arkkitehtitoimisto Gripenberg & Co:ta.

## Lähteet
Immalanjärvi

**Immalanjärvi** on suurehko järvi Imatralla lähellä Venäjän rajaa. Järven pinta-ala on 19,96 neliökilometriä ja se on Suomen 176. suurin järvi. Järven itäinen Varpaanlahti ulottuu Venäjän puolelle saakka.

Immalanjoen lasku-uomana on Unterniskanjoki, joka laskee Vuokseen Venäjän puolella Ensossa. Unterniskanjoki ei ole Immalanjärven alkuperäinen lasku-uoma. Alun perin Immalanjärvi laski Vuokseen Tainionkosken alapuolella. Lasku-uoman suunta käännettiin vuonna 1894 osana Vuoksen vesivoiman rakentamiseen valmistautumista ja kun Immalanjärven pintaa haluttiin laskea sen läheltä kulkemaan suunnitellun rautatien rakennustöiden helpottamiseksi.

Järven valuma alue on 65, 656&nbsp;km².

Suomen valuma-aluejaossa järvi luetaan  Immalanjärven valuma-alueeseen (4.192), joka on osa Vuoksen aluetta (4.19), joka edelleen luetaan Suur-Saimaan alueeseen (4.1) Vuoksen vesistössä (4).

Nimi "Immalanjärven valuma-alue" vesistön osa-alueen nimenä on epätarkka, koska todellisuudessa kyseessä on Unterniskanjoen valuma-alue.
## Lähteet

## Aiheesta muualla
* Kalastus Immalanjärvellä. Kalapaikka.net
Viitta ja tikari

**Viitta ja tikari** () on sanonta, jolla viitataan usein tilanteisiin, joissa on salaperäisyyttä, salajuonia, vaiteliaisuutta ja vakoilua.

Sanonnalla on kaksi mahdollista alkuperää. Toinen juontaa juurensa 1800-luvun alkupuolelle ja on käännös ranskankielisestä sanonnasta *de cape et d’épée* ja espanjankielisestä *de capa y espada* (sananmukaisesti ”viitasta ja miekasta”). Näillä sanonnoilla tarkoitettiin seikkailukertomusta, jossa päähenkilöillä oli viitta ja miekka. Henry Wadsworth Longfellow totesi vuonna 1840 Pedro Calderón de la Barcan *La Dama Duendesta*, että se on erinomainen viitta ja tikari -komedia. Charles Dickens käytti sanontaa viitta ja tikari seuraavana vuonna teoksessaan *[[Barnaby Rudge]]* viittaamaan ivallisesti juuri sentyyppiseen draamaan. Näiden esineiden kuvastoon on sittemmin liitetty arkkityyppinen vakoilu ja salamurha: viitta, johon henkilö haluaa kätkeytyä tai jonka suojissa hän haluaa pysyä tuntemattomana, ja tikari, helposti piilotettava ja hiljainen ase.

Sittemmin termiä on käytetty lukemattomissa taideteoksissa, esimerkiksi elokuvissa, niiden nimiä myöten.

Vanhoissa eurooppalaisissa taistelulajeissa termi voidaan ymmärtää sananmukaisesti. Se tarkoittaa tikarin käsittelyä yhdellä kädessä, niin että toisessa on viitta. Viitan tarkoituksena oli haitata tikarin tai sen liikkeen havaitsemista, suojata iskuilta, häiritä vastustajan aseen liikettä ja hämätä. Viitan ja tikarin yhteiskäyttöä pidettiin epärehellisenä taistelumenetelmänä juuri harhaanjohtavuutensa vuoksi. Giacomo di Grassin teoksessa *Ragione di adoprar sicuramente l’Arme, si da offesa come da difesa* (1570, englanninnos 1594), on jakso ”The Rapier and Cloake”, jossa hän havainnollistaa, miten viittaa käytetään taistelussa.

Kirjallisuudentutkimuksessa viitta ja tikari -lajityypillä tarkoitetaan melodraamasta kehittynyttä seikkailuromaania, jonka toiminta keskittyy vakoiluun, sabotaaseihin ja muuhun rikolliseen toimintaan. Termin luonnehtimissa romaaneissa henkilöt ovat synkeitä, kovapintaisia, yleensä valepukuun sonnustautuneita roistoja, joilla on käytössään esimerkiksi tikareita, myrkkyjä ja räjähteitä. Lajia edustavia kirjailijoita ovat esimerkiksi Anthony Hope, Edgar Wallace, Leslie Charteris, Eric Ambler, Len Deighton ja Frederick Forsyth.

Termin muunnelma on ”viitta ja miekka”, jolla tarkoitetaan romanttista kertomusta tai näytelmää, jossa henkilöillä on käytössä viitat ja miekat, joilla käyvät kaksintaisteluja, ja he noudattavat hovitapoja. Alexandre Dumas vanhemman romaani *[[Kolme muskettisoturia]]* (1844) edustaa lajia tyypillisimmillään.

## Lähteet
Hämeenlinna Huskies

**Hämeenlinna Huskies** oli amerikkalaiseen jalkapalloon erikoistunut urheiluseura. Huskiesin kotikenttä oli Hämeenlinnassa sijaitseva Kaurialan kenttä. 

Hämeenlinna Huskiesin alaisuudessa oli myös cheerleading -jaosto. Hämeenlinna Huskies Cheerleaders, lyhennettynä HHC, joka kuului Suomen Cheerleading liittoon (SCL).

Huskiesin edustusjoukkue voitti II-divisioonan kaudella 2014 ja nousi kaudelle 2015 I-divisioonaan. Huskies voitti I-divisioonan kaudella 2016 ja nousi Vaahteraliigaan. Ensimmäisellään Vaahteraliigakaudellaan (2017) Huskies sijoittui kolmanneksi. Kauden 2018 kintaalla seuran miesten edustusjoukkueen yhdysvaltalainen päävalmentaja jätti tulematta Suomeen, jolloin osa pelaajista purki sopimuksensa. Tämän seurauksena Huskies luopui sarjapaikastaan.

Huskiesin naisten joukkue perustettiin vuonna 2013. Naisten toiminta loppui seuran velkojen vuoksi vuonna 2018.

## Lähteet
Viitta ja tikari (täsmennyssivu)

**Viitta ja tikari** tarkoittaa seuraavia:

*Viitta ja tikari, sanonta
**[[Viitta ja tikari (vuoden 1946 elokuva)|Viitta ja tikari]]*, Fritz Langin ohjaama elokuva vuodelta 1946
**[[Viitta ja tikari (vuoden 1984 elokuva)|Viitta ja tikari]]*, Richard Franklinin ohjaama elokuva vuodelta 1984
**[[Viitta ja Tikari (sarjakuvahahmo)|Viitta ja Tikari]]*, sarjakuvahahmo
**[[Viitta ja tikari (kirja)|Viitta ja tikari : johdatus poliittiseen jännityselokuvaan]]*, Matti Salon elokuvakirja vuodelta 2015
Poiksillan rautatieasema

**Poiksillan rautatieasema** () on rautatieliikennepaikka (linjavaihde) Karjalan radalla Kiteellä entisen Kesälahden kunnan alueella, noin 11 kilometriä Kesälahden asemalta etelään.

Liikennepaikka avattiin vuonna 1966 Parikkalan ja Säkäniemen välisen oikoradan varteen. Se käsittää pääraiteen lisäksi yhden sivuraiteen puutavaran lastausta varten, eikä siellä ole henkilöliikennettä.

## Lähteet